- Hindi News
- National
- ट्रक का पीछा कर रही आरटीओ इंस्पेक्टर की जीप ने बाइक चालक को टक्कर मारी, दूसरे ट्रक ने कुचला
ट्रक का पीछा कर रही आरटीओ इंस्पेक्टर की जीप ने बाइक चालक को टक्कर मारी, दूसरे ट्रक ने कुचला
जयपुर-अजमेरराष्ट्रीय राजमार्ग पर बगरू में बड़ के बालाजी के पास सोमवार सुबह सवा 7 बजे ट्रक का पीछा कर रहे आरटीओ इंस्पेक्टर की जीप ने बाइक सवार को टक्कर मार दी। बाइक सवार गिरा तो पीछे से रहा ट्रक उसे कुचलता हुआ निकल गया। हादसे के बाद ट्रक आरटीओ इंस्पेक्टर की जीप का चालक फरार हो गए। मौके पर मौजूद लोगों से जानकारी मिलने पर मृतक के चाचा पूरणमल शर्मा ने अज्ञात आरटीओ की जीप चालक के खिलाफ बगरू थाने में मामला दर्ज कराया है। जिसमें आरोप लगाया है कि आरटीओ इंस्पेक्टर की जीप के चालक ने लापरवाही से वाहन चलाकर बाइक को टक्कर मारी जिससे बाइक सवार की मौत हुई।
हादसे में बगरू-झुंड निवासी छगनलाल शर्मा (32) की मौत हो गई। वे इलेक्ट्रिक मोटर बाइंडिंग का काम करते थे। इलेक्ट्रिक सामना खरीदने के लिए सोमवार सुबह जयपुर जा रहे थे। इस दौरान बड़ के बालाजी के पास पीछे से एक ट्रक का पीछा करते हुए तेज गति में आरटीओ इंस्पेक्टर की जीप रही थी। चालक ने लापरवाही से जीप चलाते हुए बाइक को टक्कर मार दी। सड़क पर गिरे छगनलाल को पीछे से रहा ट्रक कुचलता हुआ निकल गया। हादसे के बाद ट्रक आरटीओ जीप का चालक गाड़ी लेकर फरार हो गए। पुलिस ने शव बगरू के राजकीय सामुदायिक स्वास्थ्य केंद्र पहुंचाया। जहां पोस्टमार्टम के बाद उसे परिजनों को सौंप दिया गया। उधर, इस मामले में आरटीओ अफसरों ने घटना में आरटीओ की जीप होने से इनकार किया है। अधिकारियों का कहना है कि चैकिंग ही सुबह 8 बजे से शुरू होती है, ऐसे में जीप उनकी नहीं है।
पिकअपकी टक्कर से व्यक्ति की मौत
सांगानेरमें सांगासेतू पुलिया के पास सोमवार रात तेज रफ्तार पिकअप की टक्कर से पैदल चल रहा व्यक्ति गंभीर घायल हो गया। पुलिस ने घायल हल्दीघाटी मार्ग के उपेन्द्र सिंह (50) को जयपुरिया अस्पताल पहुंचाया। जहां डॉक्टरों ने उन्हें मृत घोषित कर दिया। उधर, चालक पिकअप लेकर भाग गया। पुलिस आसपास के सीसीटीवी फुटेज खंगाल रही है।
अजमेर रोड पर बड़ के बालाजी में हुआ हादसा
tgl_Latn sot_Latn bho_Deva bho_Deva hin_Deva hin_Deva bho_Deva hin_Deva bho_Deva